Objava zahtevka za odobritev spremembe specifikacije proizvoda, ki ni manjša, v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2021/C 272/08)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek v treh mesecih od datuma te objave.

ZAHTEVEK ZA ODOBRITEV SPREMEMBE SPECIFIKACIJE PROIZVODA ZA ZAŠČITENE OZNAČBE POREKLA/ZAŠČITENE GEOGRAFSKE OZNAČBE, KI NI MANJŠA

Zahtevek za odobritev spremembe v skladu s prvim pododstavkom člena 53(2) Uredbe (EU) št. 1151/2012

„CEREZAS DE LA MONTAÑA DE ALICANTE“

EU št.: PGI-ES-0099-AM03 – 13. avgust 2020

ZOP ( ) ZGO (X)

1. Skupina vložnikov in pravni interes

Regulativni svet za zaščiteno geografsko označbo „Cerezas de la Montaña de Alicante“

Carretera Albaida-Denia, s/n 03788 Alpatró – La Vall de Gallinera Alicante ŠPANIJA

Odlok št. 222/2007 odbora z dne 9. novembra 2007 o pravilih za regulativne svete ali upravljalne organe pri označbah kakovosti Avtonomne skupnosti Valencija ureja organizacijska, operativna in pravna pravila, ki jih morajo upoštevati regulativni sveti.

Natančneje, v členu 4 odloka je določeno, da „morata struktura in delovanje regulativnih svetov ali upravljalnih organov temeljiti na demokratičnih načelih, pri čemer se morajo vedno uporabljati načela enake zastopanosti sektorjev, ki zastopajo gospodarske interese združenih sektorjev, in spoštovati samostojnost upravljanja in organizacije volilnih postopkov za njihove organe odločanja“.

Člen 6 odloka v povezavi z navedenim ureja namen in naloge regulativnih svetov ali upravljalnih organov, vključno s predlogi pravil in vzpostavitvijo tehničnih standardov ter njihovimi morebitnimi spremembami, pri čemer upošteva merila kakovosti, nadzora in tradicije.

Ta organ zastopa vse zadevne sektorje. V zvezi s tem člen 7(2) odloka 222/2007 določa, da morajo biti plenarne seje sestavljene iz članov, izvoljenih z volilnim postopkom med tistimi, ki so navedeni v različnih registrih upravnega organa, in tehničnih članov, ki jih imenuje pristojno regionalno ministrstvo.

Kljub temu navedeni predpis potrjuje zakoniti interes regulativnega sveta za ZGO, da zahteva spremembo, saj je sestavljen iz vseh izvajalcev, vključenih v proizvodnjo tega zaščitenega izdelka.

2. Država članica ali tretja država

Španija

3. Postavka v specifikaciji proizvoda, na katero se sprememba nanaša

☒ Ime proizvoda

☒ Opis proizvoda

☒ Geografsko območje

☐ Dokazilo o poreklu

☐ Metoda proizvodnje

☒ Povezava

☒ Označevanje

☐ Drugo [Navedite.]

4. Vrsta sprememb

☒ Sprememba specifikacije proizvoda za registrirano ZOP ali ZGO, ki se ne šteje za manjšo v skladu s tretjim pododstavkom člena 53(2) Uredbe (EU) št. 1151/2012.

☐ Sprememba specifikacije proizvoda za registrirano ZOP ali ZGO, za katero enotni dokument (ali enakovredni dokument) ni bil objavljen, pri čemer se sprememba ne šteje za manjšo v skladu s tretjim pododstavkom člena 53(2) Uredbe (EU) št. 1151/2012.

5. Spremembe

5.1. SPREMEMBA ŠT. 1: Dodajanje novega imena k proizvodu

Sprememba št. 1 vključuje dodajanje novega imena k proizvodu: „Cireres de la Muntanya d’Alacant“.

Razlog: Ker sta kastiljščina in valencijanščina skupna uradna jezika Avtonomne skupnosti Valencija, smo vložili zahtevek, da bi se ime zaščitenega proizvoda uporabljalo v obeh jezikih.

V členu 3 španske ustave je navedeno, da je „kastiljščina uradni jezik države“, določa pa tudi, da so tudi drugi jeziki države „uradni v ustreznih avtonomnih skupnostih v skladu z njihovim statutom“.

V členu 6 statuta o avtonomiji Valencije je določeno, prvič, da ima valencijanščina poleg kastiljščine status uradnega jezika v celotni skupnosti Valencia ter da imajo državljani pravico, da ga „poznajo in uporabljajo“, drugič pa, da se valencijanščina šteje kot materni jezik skupnosti Valencija. Poleg tega zakon št. 4/1983 z dne 23. novembra 1983 o uporabi in poučevanju valencijanščine določa pravico prebivalcev Valencije, da poznajo in uporabljajo valencijanščino „govorno in pisno, tako zasebno kot v odnosih z javnimi organi“.

Ustanova Academia Valenciana de la Llengua je ugotovila, da se pri vlogi za novo spremembo dodajo imena v valencijanščini. Kot je omenjeno zgoraj, je valencijanščina uradni jezik Avtonomne skupnosti Valencija. Poleg tega se na zaščitenem območju govori valencijanščina, ta jezik pa se uporablja tudi v poslovnih odnosih.

Oddelek, na katerega se nanaša sprememba št. 1

— Specifikacija proizvoda: A) Ime proizvoda, F) Povezava z geografskim območjem, H) Označevanje.

— Enotni dokument: Ime, Posebna pravila za označevanje proizvoda, za katerega se uporablja registrirano ime.

Zdaj registrirano besedilo (Besedilo je enako v specifikaciji proizvoda in enotnem dokumentu)

— (A) Ime proizvoda

— GEOGRAFSKA OZNAČBA „CEREZAS DE LA MONTAÑA DE ALICANTE“

— (F) Povezava z geografskim območjem Vzročna povezava med geografskim območjem in kakovostjo ali značilnostmi proizvoda (pri ZOP) oziroma določeno kakovostjo, slovesom ali drugimi značilnostmi proizvoda (pri ZGO):

— Povezava češenj z geografskim območjem temelji na slovesu proizvoda „Cereza de la Montaña de Alicante“. Ta sloves izhaja iz organoleptičnih značilnosti sadeža ter njegovega gospodarskega in gastronomskega pomena, pa tudi iz dejstva, da češnjeva drevesa oblikujejo pokrajino geografskega območja. (...)

— (H) Označevanje

— Identifikacijski napisi ali etikete češenj z ZGO „Montaña de Alicante“ morajo vsebovati besede „zaščitena geografska označba“ in „Cerezas de la Montaña de Alicante“.

— Proizvod mora imeti tudi oznako skladnosti (sekundarno etiketo), ki je prepoznavna po alfanumerični kodi ter se v pakirnici pritrdi tako, da je ni mogoče znova uporabiti in omogoča sledljivost proizvoda. Poleg uradnega evropskega simbola za zaščiteno geografsko označbo morajo nekatere sekundarne etikete vključevati besede „zaščitena geografska označba Cerezas de la Montaña de Alicante“ in njen logotip, ki je prikazan v nadaljevanju.

Predlagano novo besedilo

— (A) Ime proizvoda:

— GEOGRAFSKA OZNAČBA „CEREZAS DE LA MONTAÑA DE ALICANTE“/„CIRERES DE LA MUNTANYA D’ALACANT“

— (F) Povezava z geografskim območjem Vzročna povezava med geografskim območjem in kakovostjo ali značilnostmi proizvoda (pri ZOP) oziroma določeno kakovostjo, slovesom ali drugimi značilnostmi proizvoda (pri ZGO):

— Povezava češenj z geografskim poreklom temelji na slovesu proizvoda „Cereza de la Montaña de Alicante“/„Cireres Muntanya d’Alacant“. Ta sloves izhaja iz organoleptičnih značilnosti sadeža ter njegovega gospodarskega in gastronomskega pomena, pa tudi iz dejstva, da češnjeva drevesa oblikujejo pokrajino geografskega območja. (…)

— (H) Označevanje

— Identifikacijski napisi ali etikete češenj z ZGO „Montaña de Alicante“ morajo vsebovati besede „zaščitena geografska označba“ v španščini ali valencijanščini ter „Cerezas de la Montaña de Alicante“ ali „Cireres de la Muntanya d’Alacant“.

— Proizvod mora imeti tudi oznako skladnosti (sekundarno etiketo), ki je prepoznavna po alfanumerični kodi ter se v pakirnici pritrdi tako, da je ni mogoče znova uporabiti in omogoča sledljivost proizvoda.

— Poleg uradnega evropskega simbola za zaščiteno geografsko označbo morajo nekatere sekundarne etikete vključevati besede „zaščitena geografska označba Cerezas de la Montaña de Alicante“ in njen logotip, ki je prikazan v nadaljevanju.

5.2. SPREMEMBA ŠT. 2: Uvedba novih sort, primernih za vključevanje

Uvedba novih sort, primernih za vključevanje v zaščiteno geografsko označbo.

Razlog: Trenutno so nasadi sort nimba, frisco, santina, lapins, 4-84 in sonata na večjem delu ozemlja, registriranega pri regulativnem svetu za zaščiteno geografsko označbo „Cerezas de la Montaña de Alicante“, saj so se v preteklih letih uveljavile kot alternative nekaterim sortam, ki so že zaščitene. Do tega je prišlo, ker gre za sorte z odlično stopnjo proizvodnje, primerno velikostjo in videzom, odpornostjo proti razpokam, dobrim rokom trajanja po spravilu in dobro trpežnostjo pri prevozu itd., zaradi česar so skladne s sortami (glede sladkosti, barve, čvrstosti), ki jih je regulativni svet za ZGO že zaščitil in pridelovalcem omogočajo, da lahko češnje dlje ponujajo med letom.

Značilnosti teh sort pomenijo velik korak naprej, saj so večinoma samooplodne in ne zahtevajo opraševanja z drugimi sortami, hkrati pa oprašujejo sorte, ki jih je regulativni svet za ZGO že zaščitil, s čimer se poveča obseg ocenjene proizvodnje.

Poleg tega veliko število kmetijskih gospodarstev goji te sorte, zaradi česar se pričakuje, da se bodo v prihodnjih letih na tem območju vse bolj uveljavile.

Opis novih sort

— Nimba: zelo zgodnja sorta. Zrelost doseže s temno rdečo sredico. Je srednje velika, čvrsta, ledvičaste oblike. Na deževnih območjih je zelo priporočljivo namestiti streho. Plodovi so v povprečju veliki 30 mm.

— Frisco: srednja sorta. Ko dozori, je zanjo značilna privlačna granatno rdeča barva. Je srednje dolga, ustrezne debeline, ledvičaste oblike. Ima rdečo pulpo, ustrezno čvrstost in je povprečno odporna proti razpokam. Zaradi dobre obstojnosti po obiranju je češnja primerna za izvoz. Plodovi so v povprečju veliki med 28 in 30 mm.

— Santina: zgodnja sorta, za katero je značilna kožica granatne barve, ki je lahko tudi rdeča ali črna. Je srčaste oblike in srednje dolga. Ima srednjo konsistenco in je primerna za srednje dolga morska potovanja. Plodovi so v povprečju veliki 28 mm.

— Lapins: pozna sorta, za katero je značilna temno rdeča kožica. Ima rahlo podolgovato obliko, meso pa je rdeče. Je čvrsta češnja, plodovi pa so v povprečju veliki od 27 do 28 mm.

— 4-84: pozna sorta ledvičaste oblike s temno rdečo kožico in rdečim mesom. Je čvrsta češnja, plodovi pa so v povprečju veliki od 27 do 28 mm.

— Sonata: pozna sorta okrogle oblike. Kožica je granatne barve, meso pa rdeče. Je precej čvrsta, zato ima daljši rok trajanja po obiranju in dobro prenaša transport. Plodovi so veliki med 29 in 30 mm.

Oddelek, na katerega se nanaša sprememba št. 2

— Specifikacija proizvoda: (B) Opis proizvoda.

— Enotni dokument: Opis kmetijskega proizvoda ali živila Opis proizvoda, za katerega se uporablja ime iz točke 1.

Zdaj registrirano besedilo

Češnje. Skupina 1.6 Sadje, zelenjava in žita, sveži ali predelani

Zaščitena geografska označba se lahko uporablja samo za naslednje sorte:

glavne sorte: burlat, picota, picota ambrunesa, early lory, prime giant, sweet heart in brooks;

opraševalne sorte: stark hardy giant, bing in van.

Vse te sorte imajo naslednje skupne značilnosti:

— visoka vsebnost sladkorjev, višja od 11 °Brix;

— plodovi srednje hitro popokajo;

— srednje dolg pecelj, ki po obiranju ne odpade;

— enakomerna okrogla oblika in močan sijaj;

— barva kožice sega od karminske do živordeče; tanka in enotna kožica;

— sočno in čvrsto meso rožnate do vinsko rdeče barve;

— uravnotežen okus in čvrstost;

— srednje velika koščica, ki je okrogle in nekoliko podolgovate oblike, bele barve in zelo trda;

— dobro so prilagojene gojenju na območju, zajetem z ZGO „Cerezas de la Montaña de Alicante“;

— dobro prenašajo prelaganje, prevoz in pakiranje.

Povprečna velikost plodov zaščitenih sort je naslednja:

— burlat: 27–28 mm

— stark hardy giant: 26–28 mm

— van: 26–28 mm

— bing: 24–28 mm

— picota: 22–24 mm

— picota ambrunes: 23–25 mm

— early lory: 28–30 mm

— prime giant: 27–32 mm

— sweet heart: 26–28 mm

— brooks: 27–28 mm

Predlagano novo besedilo

Češnje. Skupina 1.6 Sadje, zelenjava in žita, sveži ali predelani

Zaščitena geografska označba se lahko uporablja samo za naslednje sorte:

glavne sorte: burlat, picota, picota ambrunes, early lory, prime giant, sweet heart, brooks, nimba, frisco, santina, lapins, 4-84 in sonata;

opraševalne sorte: stark hardy giant, bing in van.

Vse te sorte imajo naslednje skupne značilnosti:

— visoka vsebnost sladkorjev, višja od 11 °Brix;

— plodovi srednje hitro popokajo;

— srednje dolg pecelj, ki po obiranju ne odpade;

— enakomerna okrogla oblika in močan sijaj;

— barva kožice sega od karminske do živordeče; tanka in enotna kožica;

— sočno in čvrsto meso rožnate do vinsko rdeče barve;

— uravnotežen okus in čvrstost;

— srednje velika koščica, ki je okrogle in nekoliko podolgovate oblike, bele barve in zelo trda;

— dobro so prilagojene gojenju na območju, zajetem z ZGO „Cerezas de la Montaña de Alicante“;

— dobro prenašajo prelaganje, prevoz in pakiranje.

Povprečna velikost plodov zaščitenih sort je naslednja:

— burlat: 27–28 mm

— stark hardy giant: 26–28 mm

— van: 26–28 mm

— bing: 24–28 mm

— picota: 22–24 mm

— picota ambrunes: 23–25 mm

— early lory: 28–30 mm

— prime giant: 27–32 mm

— sweet heart: 26–28 mm

— brooks: 27–28 mm

— nimba: 28–30 mm

— frisco: 28–30 mm

— santina: 28 mm

— lapins: 27–28 mm

— 4–84: 27–28 mm

— sonata: 29–30 mm

5.3. SPREMEMBA ŠT. 3: Razširitev geografskega območja

Predlagamo, da se območje proizvodnje razširi na občine Banyeres de Mariola, Benifallim, Facheca, Salinas, Sax in Tárbena.

Površina območja proizvodnje češenj, ki jo predlagamo za razširitev, znaša 172 hektarjev češnjevih dreves, kar je približno 15 % že registrirane površine.

Povečanje proizvodnje je ocenjeno na okoli 15 %.

Razlog: Vse te občine so v bližini že registriranih ter imajo enake podnebne razmere in profil tal, ki so odlični za gojenje češenj.

Gojenje češenj v teh občinah narašča, v prihodnjih letih pa naj bi se rast še nadaljevala.

Količina proizvodnje naj bi zadostovala za trženje teh sort ločeno, saj gre za zelo rodne mlade nasade, ki so dobro oblikovani, namakani in katerih objekti razpolagajo z najnovejšim tehnološkim razvojem.

Oddelek, na katerega se nanaša sprememba št. 3

— Specifikacija proizvoda: (C) Geografsko območje

— Enotni dokument: 4. Jedrnata opredelitev geografskega območja

Zdaj registrirano besedilo

— Območje pridelave leži na severu pokrajine Alicante in na jugu pokrajine Valencia.

— Sestavljajo ga zemljišča v naslednjih občinah: Agres, Alcocer de Planes, Alcoy, Alfafara, Almudaina, Alquería de Aznar, Balones, Beneixama, Beniarrés, Benillup, Benimarfull, Biar, Cañada, Castalla, Cocentaina, Confrides, Cuatretondeta, Gaianes, Gorga, Ibi, Jijona, Lorcha, Millena, Monóvar, Muro de Alcoy, Penáguila, Pinoso, Planes, Tollos, Vall d’Alcalá, Vall d’Ebo, Vall de Gallinera, Vall de Laguart in Villena v pokrajini Alicante ter Bocairent in Ontinyent v pokrajini Valencia.

Predlagano novo besedilo

Območje pridelave leži na severu pokrajine Alicante in na jugu pokrajine Valencia.

Sestavljajo ga zemljišča v naslednjih občinah: Agres, Alcocer de Planes, Alcoy, Alfafara, Almudaina, Alquería de Aznar, Balones, Banyeres de Mariola, Beneixama, Beniarrés, Benifallim, Benillup, Benimarfull, Biar, Cañada, Castalla, Cocentaina, Confrides, Cuatretondeta, Facheca, Gaianes, Gorga, Ibi, Jijona, Lorcha, Millena, Monóvar, Muro de Alcoy, Penáguila, Pinoso, Planes, Salinas, Sax, Tárbena, Tollos, Vall d’Alcalá, Vall d’Ebo, Vall de Gallinera, Vall de Laguart in Villena v pokrajini Alicante ter Bocairent in Ontinyent v pokrajini Valencia.

ENOTNI DOKUMENT

„CEREZAS DE LA MONTAÑA DE ALICANTE“/„CIRERES DE LA MUNTANYA D’ALACANT“

EU št.: PGI-ES-0099-AM03 – 13. avgust 2020

ZOP ( ) ZGO (X)

1. Ime [ZOP ali ZGO]

„Cerezas de la Montaña de Alicante“/„Cireres de la Muntanya d’Alacant“

2. Država članica ali Tretja Država

Španija

3. Opis kmetijskega proizvoda ali živila

3.1. Vrsta proizvoda [V skladu s Prilogo XI]

Skupina 1.6 Sadje, zelenjava in žita, sveži ali predelani

3.2. Opis proizvoda, za katerega se uporablja ime iz točke 1

Zaščitena geografska označba se lahko uporablja samo za naslednje sorte:

glavne sorte: burlat, picota, picota ambrunesa, early lory, prime giant, sweet heart, brooks, nimba, frisco, santina, Lapins, 4-84 in Sonata;

opraševalne sorte: stark hardy giant, bing in van.

Vse te sorte imajo naslednje skupne značilnosti:

— visoka vsebnost sladkorjev, višja od 11 °Brix;

— plodovi srednje hitro popokajo;

— srednje dolg pecelj, ki po obiranju ne odpade;

— enakomerna okrogla oblika in močan sijaj;

— barva kožice sega od karminske do živordeče; tanka in enotna kožica;

— sočno in čvrsto meso rožnate do vinsko rdeče barve;

— uravnotežen okus in čvrstost;

— srednje velika koščica, ki je okrogle in nekoliko podolgovate oblike, bele barve in zelo trda;

— dobro so prilagojene gojenju na območju, zajetem z ZGO „Cerezas de la Montaña de Alicante“;

— dobro prenašajo prelaganje, prevoz in pakiranje.

Povprečna velikost plodov zaščitenih sort je naslednja:

— burlat: 27–28 mm

— stark hardy giant: 26–28 mm

— van: 26–28 mm

— bing: 24–28 mm

— picota: 22–24 mm

— picota ambrunes: 23–25 mm

— early lory: 28–30 mm

— prime giant: 27–32 mm

— sweet heart: 26–28 mm

— brooks: 27–28 mm

— nimba: 28–30 mm

— frisco: 28–30 mm

— santina: 28 mm

— lapins: 27–28 mm

— 4–84: 27–28 mm

— sonata: 29–30 mm

Kar zadeva kakovostne značilnosti, morajo biti češnje dovoljenih sort:

— cele,

— zdrave,

— čiste, praktično brez vsake vidne tuje snovi,

— brez odvečne zunanje vlage,

— brez kakršnega koli tujega vonja in/ali okusa.

Zaščitene češnje so lahko samo iz razreda „ekstra“ in „razreda I“ po standardih UNECE. Za tržne namene so uvrščene, kot sledi:

Razred 1: 21 mm ali več

Ekstra: 23 mm ali več

3.3. Krma (samo za proizvode živalskega izvora) in surovine (samo za predelane proizvode)

—

3.4. Posebne faze proizvodnje, ki jih je treba izvajati na opredeljenem geografskem območju

Pridelava in obiranje.

3.5. Posebna pravila za rezanje, ribanje, pakiranje itn. proizvoda, za katerega se uporablja registrirano ime

—

3.6. Posebna pravila za označevanje proizvoda, za katerega se uporablja registrirano ime

Identifikacijski napisi ali etikete, ki označujejo „Cerezas de la Montaña de Alicante“, morajo vsebovati uradni evropski simbol za zaščitene geografske označbe skupaj z besedami zaščitena geografska označba „Indicación Geográfica Protegida“ in „Cerezas de la Montaña de Alicante“ ali v souradnem jeziku regije „Indicació Geogràfica protegida“ in „Cireres de la Muntanya d’Alacant“.

Proizvod mora imeti tudi oznako skladnosti (sekundarno etiketo), ki je prepoznavna po alfanumerični kodi ter se v pakirnici, ki je predmet nadzora, pritrdi tako, da je ni mogoče znova uporabiti in omogoča sledljivost proizvoda.

4. Jedrnata opredelitev geografskega območja

Območje pridelave leži na severu pokrajine Alicante in na jugu pokrajine Valencia, v vzhodnem delu Španije.

Sestavljajo ga zemljišča v naslednjih občinah: Agres, Alcocer de Planes, Alcoy, Alfafara, Almudaina, Alquería de Aznar, Balones, Banyeres de Mariola, Beneixama, Beniarrés, Benifallim, Benillup, Benimarfull, Biar, Cañada, Castalla, Cocentaina, Confrides, Cuatretondeta, Facheca, Gaianes, Gorga, Ibi, Jijona, Lorcha, Millena, Monóvar, Muro de Alcoy, Penáguila, Pinoso, Planes, Salinas, Sax, Tárbena, Tollos, Vall d’Alcalá, Vall d’Ebo, Vall de Gallinera, Vall de Laguart in Villena v pokrajini Alicante ter Bocairent in Ontinyent v pokrajini Valencia.

5. Povezava z geografskim območjem

5.1. Posebnosti geografskega območja

Naravni dejavniki

Območje pridelave je med najbolj goratimi v Avtonomni skupnosti Valencia. Leži v predgorju gorske podenote Prebética z značilno strukturiranim reliefom, pri katerem se izmenjujejo antiklinale in sinklinale. Površje je torej gorato in zelo razgibano.

Za tla sta značilna predvsem visoka vsebnost kalcijevega karbonata in pomanjkanje organskih snovi.

Povprečna letna temperatura se giblje med 13 in 15,5 °C, povprečna količina padavin pa je med 350 in 650 mm letno. Podnebje je zmerno sredozemsko, z nižjimi temperaturami in več padavinami kot v drugih delih pokrajine.

Človeški dejavniki

Ker se na tem območju tradicionalno gojijo češnje, dobre pridelovalne prakse pridelovalcev prispevajo h kakovosti proizvoda. Te dobre tradicionalne gojitvene prakse vključujejo obrezovanje dreves v kotlasto in palmetno obliko, obdelovanje zemljišč in ročno obiranje, pri katerem se plodovi obirajo postopoma, ko dosežejo optimalno stopnjo zrelosti.

5.2. Posebnosti proizvoda

Za češnje so značilni visoka vsebnost sladkorja (najmanj 11 °Brix), karminska do živordeča barva kožice in čvrsto rožnato do vinsko rdeče meso. Plodovi so na splošno majhni in okrogle oblike, ki je proti dnu koničasta.

5.3. Vzročna povezava med geografskim območjem in kakovostjo ali značilnostmi proizvoda (pri ZOP) oziroma določeno kakovostjo, slovesom ali drugimi značilnostmi proizvoda (pri ZGO)

Povezava češenj z geografskim območjem temelji na slovesu proizvoda „Cereza de la Montaña de Alicante“. Ta sloves izhaja iz organoleptičnih značilnosti sadeža ter njegovega gospodarskega in gastronomskega pomena, pa tudi iz dejstva, da češnjeva drevesa oblikujejo pokrajino geografskega območja.

Za zaščiteno območje je značilen izrazito gorat in razgiban svet. Kmetijska gospodarstva so majhna in pogosto urejena v terase, izklesane na bokih gora, kjer je drevesa mogoče zasaditi v eno samo vrsto, kar daje temu območju posebno obliko. Temperature so nekoliko nižje od temperatur, običajnih za kraje tako blizu Sredozemskega morja.

Zaradi teh dejavnikov so kulturne rastline na tem območju precej omejene, pri čemer se češnje gojijo že desetletja, tako da sestavljajo značilno pokrajino, zlasti v obdobju cvetenja.

Znanje pridelovalcev s tega območja, povezano z dolgoletnimi izkušnjami, je omogočilo razvoj ustreznih gojitvenih tehnik, da lahko pridelava češenj uspeva tudi v teh krajih, za katere so značilni pogoste pozebe, suše in razgibano površje.

S češnjami se zato večinoma ravna ročno, od obiranja in prebiranja do pakiranja.

Rezultat tega so zelo sladke okrogle češnje z rožnatim do vinsko rdečim mesom.

Sloves češenj „Cereza de la Montaña de Alicante“ še utrjuje praznik češenj (Fiesta de la Cereza), ki poteka vsako pomlad. Takrat češnje postanejo tema pogovorov, organizirana pa so tudi tekmovanja in dejavnosti na temo češenj. Različne pivnice in restavracije v regiji povezuje gastronomska pot, na kateri pripravljajo jedi in sladice iz najznačilnejšega in najpristnejšega proizvoda regije: češenj; poleg tega so organizirani vodeni ogledi v nasadih češenj, kjer predstavijo njihovo gojenje, in v pakirnicah, da bi obiskovalce poučili o postopkih ravnanja.

Tradicija gojenja na tem območju je v zadnjih letih pripeljala do nastanka različnih kmečkoturističnih poti, na katerih se je mogoče seznaniti s posebnostmi okolja, ki so posledica pridelave češenj.

Zakoreninjenost češenj „Cereza de la Montaña de Alicante“ se je razširila na področje gastronomije, tako da so že več let na voljo knjige kuharskih receptov, v katerih se uporablja ta sadež, kot je knjiga receptov s češnjami „Cerezas de la Montaña de Alicante“ z naslovom „Čista skušnjava“ iz leta 1992.

Začetki gojenja češenj na geografskem območju segajo v 16. stoletje. Kar zadeva kmetijsko proizvodnjo, „Cereza de la Montaña de Alicante“ še vedno ostaja gibalo gospodarstva tega območja.

Skratka, „Cereza de la Montaña de Alicante“ je proizvod z opredeljenimi organoleptičnimi lastnostmi (izrazit sladek okus) in uveljavljenim slovesom, ki poleg popolnoma kmetijskih vidikov zaznamuje tudi pokrajino, gastronomijo in kulturo.

Sklic na objavo specifikacije

(drugi pododstavek člena 6(1) te uredbe)

http://www.agroambient.gva.es/va/web/desarrollo-rural/consejos-reguladores/-/asset_publisher/BadTUeVQO5DX/content/i-g-p-cerezas-de-la-montana-de-alicante?redirect=http%3A%2F%2Fwww.agroambient.gva.es%2Fca%2Fweb%2Fdesarrollo-rural%2Fconsejos-reguladores%3Fp_p_id%3D101_INSTANCE_BadTUeVQO5DX%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-2%26p_p_col_pos%3D1%26p_p_col_count%3D4

(1) UL L 343, 14.12.2012, str. 1.